ስግኣት ኣይፈጥርን ክብለካ ኣይክእልን ፡ ገና ዘይፀረየ ስለዝኾነ። ውዑይ ናይ ለውጢ እንቅስቃሴ ስለዝኾነ:: ሓለኻታት ክህልውዎ ይኽእሉ እዮም:: እቲ መነፃፀሪ ክኸውን ዘለዎ 'ቅድሚ እዚ ለውጢ ምምፅኡ: ዓዲ ኣብ ምንታይ ኩነታት ነይራ?" ዝብል እዩ:: ኣብ ኣዲስ ኣበባ "ህዝቢ ባዕሉ ንባዕሉ ክተሓራረድ እዩ" ዝብል ስግኣት ነይሩ፡ ናይታ ዓዲ ኢኮኖሚ ውን ዘንቆልቆለሉ ኩነታት ነይሩ:: እዚ ተለዊጡ ኣሎ:: ካብኡ ቀፂሉ ናበይ እዩ ክኸይድ ዝብል ስግኣታት ኣሎ:: እቲ መማረፂ ግን ንድሕሪት ናብ ናይ ቀደም ምምላስ ኣይኮነን :: ኣብቲ ተጀሚሩ ዘሎ ለውጢ ተደሪኽካ፡ እቲ ሕገ መንግስቲ ተኸቲልካ ኣብ ንፁር ፖለቲካን ኣተሓሳስባን ተወዲብካ ብምቅላስ ክፍትሑ እዮም:: እዚ ፎረም ውን ናብዚ ከምዚ ዓይነት ልዕል ዝበለ መቃለሲ ደረጃ ከሸጋግረና ዝኽእል መገዲ እዩ ኢለ እየ ዝኣምን:: ስግኣት የለን ግን ኣይብልን። ቀደም "ሓለፋ ነይሩዎም" ተባሂሉ'ውን ሒሳብ ንምውርራድ ዝግበር ነገር ክህሊ ይኽእል'ዩ:: ኣብ ውሽጢ ህወሓት ዝግበር ዘሎ ቃልሲ'ውን እንተኾነ: ናይ ህዝቢ ሕቶ መሰረት ገይሩ: ኣብ መንጎ ለውጢ ዝደልዩን ለውጢ ዝቃወሙን ዘይኮነስ ናይ ውልቀኦም ስልጣን እዩ ዘባእሶም ዘሎ ዝብሉ ርእቶታት'ውን ይወሃቡ 'ለው:: ኣብቲ ሓሳብ ትኽክል እዮም። ህዝቢ ማእኸል ገይሮም ኣይኮኑን ገምጋም ኣካይዶም። እቲ ዓሟቕ ተሃድሶ ግዛዕ ምዛዕ ዝብል ህዝቢ ማእኸል ዝገበረ ኣይኮነን። ኣብ ውሽጦም ዘሎ ናይ ሓይሊ ሚዛን ባዕሎም ንባዕሎም ብኔትወርክ ተፀሚዶም ዮም ነይሮም:: ብዛዕባ ህዝቢ ውራይ ገይርካ ንህዝቢ ዝረብሕ እንታይ እዩ ኢልካ ክንዲ ምሕሳብ ኣብ ናይ ውልቀ ሰባት ጉዳይ እዮም ተኣሊኾም ፀኒሖም:: እቲ መንግስቲ ፀረ ዲሞክራሲ እየ ካብዚ ንላዕሊ ካሊእ ጉድለት የለን!
